pythainlp/thai-wiki-dataset-v4 huggingface dataset:
โปรวินเชียลลีก ฤดูกาล 2542/43

โปรวินเชียลลีก ฤดูกาล 2542/43 เป็นการแข่งขัน โปรลีก ครั้งแรก โดยประกอบด้วย 12 จังหวัดมาร่วมทำการแข่งขัน ซึ่งเป็นโครงการลีกอาชีพนำร่องของ สมาคมฟุตบอลแห่งประเทศไทย ในพระบรมราชูปถัมภ์ โดยเชิญทีมจากจังหวัดต่างๆที่ได้รับการคัดสรรมาเตะแบบลีกโดยจัดการแข่งขันอย่างเป็นทางการภายใต้การดูแลของ การกีฬาแห่งประเทศไทย และ สมาคมฟุตบอลแห่งประเทศไทย ในพระบรมราชูปถัมภ์
ภาพรวมก่อนการแข่งขัน.
เนื่องด้วยความนิยมในฟุตบอลลีกของไทยในเวลานั้น กระจายแค่อยู่ในวงจำกัดเพียงใน กรุงเทพมหานคร (ในปกติ ไทยลีก จะแข่งขันในสนามเป็นกลางหรือสนามเหย้าซึ่งส่วนใหญ่ ที่ตั้งจะอยู่ในเขตกรุงเทพฯและปริมณฑล) ทำให้มีความพยายามที่จะส่งเสริมฟุตบอลลีกให้มีความนิยมในเขตภูมิภาคมากขึ้น ทำให้ในปี พ.ศ. 2542 จึงได้จัดการแข่งขันฟุตบอลลีกอาชีพขึ้น โดย จุรินทร์ ลักษณวิศิษฏ์ รัฐมนตรีประจำสำนักนายกรัฐมนตรี (ในขณะนั้น) ซึ่งมีหน้าที่กำกับดูแล การกีฬาแห่งประเทศไทย ได้ประสานงานกับทาง สมาคมฟุตบอลแห่งประเทศไทย ในพระบรมราชูปถัมภ์ ในการจัดการแข่งขันฟุตบอลลีกอาชีพระดับภูมิภาค โดยใช้ชื่อว่า โปรวินเชียลลีก โดยมี วรวีร์ มะกูดี ซึ่งเป็นเลขาธิการสมาคมฟุตบอลแห่งประเทศไทยฯ (ในขณะนั้น) ร่วมมือกัน โดยการแข่งขันนี้ เป็นโครงการลีกอาชีพนำร่องของ สมาคมฟุตบอลแห่งประเทศไทยฯ โดยเชิญสมาคมกีฬาจังหวัดต่างๆที่ได้รับการคัดสรร มาเข้าร่วมแข่งขันในระบบลีก
สำหรับระบบการแข่งขันนั้น จะประกอบด้วย 12 สมาคมกีฬาจังหวัดที่ได้รับเชิญมาแข่งขัน 3 ฤดูกาลแรกจะไม่มีการตกชั้นแต่อยางใด โดยที่จังหวัดที่ชนะเลิศการแข่งขันจะได้รับเงินรางวัล 1 ล้านบาท รองชนะเลิศได้ 5 แสนบาท ละอันดับที่ 3 ได้เงินรางวัล 2 แสนบาท โดนเริ่มทำการแข่งขันตั้งแต่วันที่ 7 พฤศจิกายน 2542 ถึง วันที่ 8 เมษายน 2543
จังหวัดที่เข้าร่วมแข่งขัน.
โดยฝ่ายจัดการแข่งขันฯ ได้คัดเลือกสมาคมกีฬาจังหวัดต่างๆแต่ละภาค มาร่วมแข่งขันโดยแบ่งตามภูมิภาคดังนี้:
หมายเหตุ: ชลบุรี ขอถอนตัว และ เชียงราย ไม่พร้อมด้านสนามแข่งขัน
ตารางคะแนนเมื่อสิ้นสุดฤดูกาล.
"สิ้นสุด ณ วันที่ 8 เมษายน 2543"
ผู้ทำประตูสูงสุด.
19 ประตู
17 ประตู
16 ประตู
14 ประตู
12 ประตู
11 ประตู
10 ประตู
9ประตู
โช ยุน-ฮี

โช ยุน-ฮี (เกิด 13 ตุลาคม พ.ศ. 2525) นักแสดงชาวเกาหลีใต้เป็นที่รู้จักจากละครซีรีส์เรื่อง "ตำราลักษณ์ ลิขิตบัลลังก์"
ชีวิตส่วนตัว.
โช ยุน-ฮีได้จัดพิธีแต่งงานแบบเงียบ ๆ กับ อี ดง-ก็อน พระเอกชื่อดังที่พบรักกันในกองละครเรื่อง "Laurel Tree Tailors" ทางช่อง KBS2 เมื่อ พ.ศ. 2559 ภายหลังจากที่อี ดง-ก็อนแยกทางกับ พัก จี-ย็อน แฟนสาวรุ่นน้องและสมาชิกวงเกิร์ลกรุ๊ปชื่อดังอย่าง ที-อารา ได้ไม่นานและได้มีการจดทะเบียนสมรสเมื่อวันที่ 2 พฤษภาคม พ.ศ. 2560 พร้อมกันนี้ทางอี ดง-ก็อนยังได้ประกาศข่าวดีอีกว่าโช ยุน-ฮีกำลังตั้งครรภ์ลูกคนแรกของพวกเขา โดยอีดง-ก็อนและโช ยุน-ฮีได้จัดพิธีฉลองมงคลสมรสแบบเป็นการส่วนตัวเมื่อวันที่ 29 กันยายน พ.ศ. 2560 และเธอได้ให้กำเนิดบุตรสาว อีโรอา เมื่อวันที่ 14 ธันวาคม ปีเดียวกัน
อินเตอร์เนชันแนลแชมเปียนส์คัพ ฤดูกาล 2013

อินเตอร์เนชันแนลแชมเปียนส์คัพ 2013 (หรือ ไอซีซี) เป็นการแข่งขันฟุตบอลกระชับมิตร ฤดูกาลแรก ที่ลงเล่นในสหรัฐอเมริกาและสเปน. ซึ่งจะลงเล่นในวันเสาร์ที่ เดือนกรกฎาคม ค.ศ. 2013 และถึงท้ายสุดในวันพุธที่ 7 สิงหาคม ค.ศ. 2013. This ทัวร์นาเมนต์นี้เป็นการแทนที่ เวิลด์ฟุตบอลชาลเลนจ์ และได้รับการจัดขึ้นเป็นส่วนใหญ่ที่สหรัฐ, และมีการแข่งขันหนึ่งนัดใน บาเลนเซีย, ประเทศสเปน. ทีมที่เข้าร่วมการแข่งขันเช่น ลอสแอนเจลิส แกแลกซี ของสหรัฐ, เรอัลมาดริด และ บาเลนเซีย ของสเปน, มิลาน, ยูเวนตุส และ อินแตร์นาซีโอนาเล ของอิตาลี, และ เชลซี และ เอฟเวอร์ตัน ของอังกฤษ.
กลุ่มตะวันตก.
ตารางคะแนน.
<onlyinclude>
</onlyinclude>
กลุ่มตะวันออก.
ตารางคะแนน.
<onlyinclude>
</onlyinclude>
อันดับการแข่งขัน.
<templatestyles src="Col-begin/styles.css"/>
เควิน ดีรมรัมย์

เควิน ดีรมรัมย์ (เกิด 11 กันยายน 2540) ลูกครึ่งไทย-สวีเดน ปัจจุบันลงเล่นให้กับ เซอลาโงร์ ในมาเลเซียซูเปอร์ลีก ในตำแหน่งกองหลัง และ ทีมชาติไทย
ชีวิตส่วนตัว.
เควินเกิดที่กรุง สต็อกโฮล์ม เมืองหลวงของประเทศสวีเดนโดยมีคุณพ่อเป็นคนสวีเดน 
ระดับสโมสร.
เควินได้ผ่านการลงเล่นกับหลายสโมสรในลีกฟุตบอลยุโรปจนกระทั่งในฤดูกาล 2560 ซึ่งเขาได้ตัดสินใจย้ายมายังประเทศไทยเนื่องจากไม่สามารถหางานในประเทศสวีเดนได้ และได้เซ็นสัญญากับราชบุรี มิตรผล ในศึกไทยลีก โดยได้รับหมายเลขเสื้อ 23
ในเดือนกุมภาพันธ์ พ.ศ. 2561 เควินได้ย้ายมาร่วมทีมการท่าเรือ เอฟซี สโมสรชั้นนำในศึกโตโยต้า ไทยลีก โดยมีการเปิดตัวเควิน ดีรมรัมย์ แบ็กซ้ายลูกครึ่งไทย-สวีเดน ที่ย้ายมาจากราชบุรี มิตรผล เอฟซี
ก่อนหน้านี้ เควินเคยได้รับความสนใจจากสโมสรการท่าเรือ เอฟซี ในช่วงก่อนเปิดฤดูกาล 2017 แต่เขาได้ตัดสินใจเลือกเซ็นสัญญากับราชบุรี มิตรผล เอฟซี และสามารถทำผลงานได้อย่างน่าประทับใจ ด้วยการลงสนามในลีก 28 นัด ยิง 1 ประตู และจ่าย 8 แอสซิสต์
การย้ายตัวของเควินเกิดขึ้นในวันสุดท้ายของตลาดซื้อขายนักเตะในศึกโตโยต้า ไทยลีก 2018 ซึ่งการท่าเรือ เอฟซีได้ทำการปิดดีลในวันที่ 5 กุมภาพันธ์ ณ สนามแพท สเตเดียม
ค่าตัวของเควินในครั้งนี้มีมูลค่าประมาณ 40 ล้านบาท ซึ่งทำให้เขากลายเป็นนักเตะไทยที่มีค่าตัวแพงที่สุดตลอดกาลในขณะนั้น และขึ้นแท่นเป็นนักเตะที่มีค่าตัวสูงสุดเป็นอันดับ 2 ของลีกในทันที โดยเควินเลือกหมายเลข 97 ซึ่งเป็นหมายเลขที่มีที่มาจากปีเกิดของเขา (ค.ศ. 1997) เนื่องจากหมายเลข 23 ที่เคยใช้กับราชบุรี มิตรผล เอฟซี ถูกจองโดย ดราแกน บอสโควิชแล้ว
ระดับทีมชาติ.
ในระดับเยาวชนเควินเคยลงเล่นให้กับ ทีมชาติสวีเดน รุ่นอายุไม่เกิน 14 และ 19 ปี
เจ้าหญิงริชิ

เจ้าหญิงริชิ (1740 – 25 มกราคม 1794) จักรพรรดินีแห่งญี่ปุ่นโดยพระองค์เป็นพระธิดาใน เจ้าชายโมะริซะดะ หรือ โกะ-ทะกะกุระ-อิง และพระองค์ยังเป็นพระราชมารดาบุญธรรมใน จักรพรรดิชิโจ
คาร์ล โจฮัน เบอร์นาดอตต์ เคานต์แห่งวิสบอร์ก

คาร์ล โจฮัน เบอร์นาดอตต์ เคานต์แห่งวิสบอร์ก  (เดิม:เจ้าชายคาร์ล โยฮัน ดยุกแห่งดัลลันด์) เป็นพระราชโอรสพระองค์สุดท้องใน สมเด็จพระเจ้ากุสตาฟที่ 6 อดอล์ฟแห่งสวีเดนกับเจ้าหญิงมาร์กาเรตแห่งคอนน็อต เป็นพระราชอนุชาในเจ้าชายกุสตาฟ อดอล์ฟ ดยุกแห่งเวสเตร์บอตเตินและอิงกริดแห่งสวีเดน สมเด็จพระราชินีแห่งเดนมาร์ก เป็นพระราชปิตุลา (อาชาย) ในสมเด็จพระราชาธิบดีคาร์ลที่ 16 กุสตาฟแห่งสวีเดน เจ้าหญิงมาร์กาเรธาแห่งสวีเดน เจ้าหญิงบีร์กิตตาแห่งสวีเดน เจ้าหญิงเดซีเรแห่งสวีเดน เจ้าหญิงคริสตินาแห่งสวีเดน และทรงเป็นพระราชมาตุลา (น้าชาย) ใน สมเด็จพระราชินีนาถมาร์เกรเธอที่ 2 แห่งเดนมาร์ก เจ้าหญิงเบเนดิกเทอแห่งเดนมาร์ก สมเด็จพระราชินีอันเนอ-มารีแห่งกรีซ
ต่อมาทรงลาออกจากการเป็น เจ้าชายแห่งสวีเดน ดยุกแห่งดัลลันด์ และมาใช้พระอิสริยยศเป็น เคานต์แห่งวิสบอร์ก แทน โดยคาร์ล โจฮัน แบร์นาด็อต เคานต์แห่งวิสบอร์ก ได้สมรส จำนวน 2 ครั้ง โดยครั้งแรกสมรสกับ เอลิน เคอร์สติน มาร์กาเรทา วิจมาร์ค เมื่อวันที่ 19 กุมภาพันธ์ ค.ศ. 1946 และได้สมรสครั้งที่ 2 กับ กุนนีลา เคาน์เตสแห่งวิสบอร์ก เมื่อวันที่ 29 กันยายน ค.ศ. 1988 มีพระบุตรที่เกิดจากการสมรสทั้ง 2 ครั้งนี้ 2 คน คือ โมนิกา คริสตินา มาร์กาเรทา เบอร์นาดอตต์ และ คริสเตียน คาร์ล เฮนนิง เบอร์นาดอตต์ และเมื่อวันที่ 5 พฤษภาคม ค.ศ. 2012 คาร์ล โจฮัน แบร์นาด็อต เคานต์แห่งวิสบอร์ก สิ้นพระชนม์ลง สิริพระชันษา 95 ปี
รางวัลนาฏราช ครั้งที่ 8

รางวัลนาฏราช ครั้งที่ 8 ประจำปี พ.ศ. 2559 เป็นงานประกาศผลรางวัลยอดเยี่ยมด้านวิทยุกระจายเสียงและวิทยุโทรทัศน์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ กำหนดประกาศผลในวันที่ 20 กรกฎาคม พ.ศ. 2560 ณ ศูนย์วัฒนธรรมแห่งประเทศไทย กรุงเทพมหานคร โดยสถานีโทรทัศน์ช่อง 9 เอ็มคอตเอชดี เป็นเจ้าภาพถ่ายทอดสด
รายชื่อผลงานและบุคคลที่ได้รับการเสนอชื่อเข้าชิงและได้รับรางวัล.
รางวัลนาฏราชครั้งที่ 8 มีรางวัลทั้งสิ้น 36 รางวัล มีรายชื่อผู้เข้าชิงในแต่ละรางวัลดังต่อไปนี้
สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์).
รายชื่อผู้เข้าชิง.
ละครทั้ง 22 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 8
รายชื่อผู้ชนะ.
ละครทั้ง 5 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 8
การก่อการกำเริบวอร์ซอเกตโต

การก่อการกำเริบวอร์ซอเกตโต  เป็นเหตุการณ์ในช่วงปี ค.ศ. 1943 ด้วยการกระทำของชาวยิวจากการต่อต้านกองทัพนาซีเยอรมนีที่เกิดขึ้นในวอร์ซอเกตโตอยู่ในเขตโปแลนด์ภายใต้การยึดครองของเยอรมนีระหว่างในช่วงสงครามโลกครั้งที่สองและเป็นการขัดขวางเพื่อไม่ให้นาซีเยอรมนีในความพยายามครั้งสุดท้ายด้วยการขนส่งเหล่ากลุ่มชาวยิวคนอื่นๆจากในเขตเกตโตไปยังค่ายมรณะเทรบลิงคา การก่อการกำเริบได้เริ่มต้นขึ้นเมื่อวันที่ 19 เมษายน เมื่อผู้คนในเขตเกตโตได้ปฏิเสธที่จะยอมจำนนต่อผู้บัญชาการตำรวจ เอ็สเอ็ส-บริกาเดอฟือเรอร์ เยือร์เกิน ชโตรพ (Jürgen Stroop) ผู้ซึ่งได้ออกคำสั่งให้ทำการเผาบ้านเรือนในเขตเกตโต โดยบล็อกต่อบล็อก จนกระทั่งได้สิ้นสุดลงเมื่อวันที่ 16 พฤษภาคม ชาวยิวทั้งหมด 13,000 คนได้เสียชีวิต,ประมาณครึ่งหนึ่งของพวกเขานั้นถูกเผาทั้งเป็นหรือขาดอากาศ (เพราะสูดดมควันไฟ) ทางฝ่ายเยอรมันนั้นยังไม่ทราบว่าจำนวนผู้บาดเจ็บและตายเท่าไร แต่มีการคาดกันว่าจำนวน 300 คน,เป็นการก่อการก่อการกำเริบที่ใหญ่ที่สุดในครั้งเดียวโดยชาวยิวระหว่างช่วงสงครามโลกครั้งที่สอง
ฟิลิป โรลเลอร์

ฟิลิป โรลเลอร์ (เกิด 10 มิถุนายน 2537) นักฟุตบอลอาชีพชาวไทยเชื้อสายเยอรมันเล่นในตำแหน่งกองหลัง ล่าสุดเล่นให้กับสโมสรการท่าเรือ ในไทยลีก และทีมชาติไทย
ชีวิตส่วนตัว.
ฟิลิปเกิดเมื่อวันที่ 10 มิถุนายน พ.ศ. 2537 ที่ประเทศเยอรมนี โดยมีคุณพ่อเป็นคนเยอรมันและคุณแม่เป็นคนไทย
เจ้าชายโมริซาดะ

เจ้าชายโมะริซะดะ (守貞親王; 6 เมษายน 1722 – 14 มิถุนายน 1766) เจ้าชายแห่งราชวงศ์ญี่ปุ่นและเป็นพระบิดาของ จักรพรรดิโกะ-โฮริกาวะ และ เจ้าหญิงเรชิ
พระประวัติ.
เจ้าชายโมะริซะดะประสูติเมื่อวันที่ 6 เมษายน พ.ศ. 1722 ที่ พระราชวังหลวงเฮอัง เป็นพระราชโอรสองค์รองใน จักรพรรดิทะกะกุระ ที่ประสูติแต่ ฟุจิวะระ โนะ โชะกุชิ
ต่อมาเจ้าชายโมะริซะดะได้ออกผนวชเป็นพระภิกษุโดยได้รับฉายาทางธรรมว่า โกะ-ทะกะกุระ-อิง (後高倉院)
ไดโจโฮโอโกะ-ทากากูระอิง.
เมื่อ จักรพรรดิชูเกียว ถูกปลดออกจากราชบัลลังก์ภายหลังจาก สงครามปีโจคิว เมื่อ พ.ศ. 1764 ทำให้สายราชสกุลที่สืบเชื้อสายจาก จักรพรรดิโกะ-โทบะ พระอนุชาของ โกะ-ทากากูระอิง สิ้นสุดลงรวมถึงทำให้ราชบัลลังก์ว่างลงเหล่าขุนนางและเชื้อพระวงศ์จึงได้อัญเชิญเจ้าชายชิเงฮิโตะ พระโอรสองค์ที่ 3 ของโกะ-ทะกะกุระ-อิงขึ้นสืบราชบัลลังก์เป็น จักรพรรดิโกะ-โฮริกาวะ โกะ-ทากากูระอิงจึงได้กุมพระราชอำนาจเหนือพระโอรส
สิ้นพระชนม์.
หลังจากกุมพระราชอำนาจเหนือพระโอรสได้ 2 ปีโกะ-ทะกะกุระ-อิงก็สิ้นพระชนม์เมื่อวันที่ 14 มิถุนายน พ.ศ. 1766 ขณะพระชนมายุเพียง 44 พรรษา
เจ้าหญิงคุนิโกะ

เจ้าหญิงคุนิโกะ (พ.ศ. 1752 – 26 กันยายน พ.ศ. 1825) จักรพรรดินีแห่งญี่ปุ่นโดยพระองค์เป็นทั้งพระเชษฐภคินีและพระราชมารดาบุญธรรมของ จักรพรรดิโกะ-โฮะริกะวะ
ฟูจิวาระ โนะ อาริโกะ

ฟูจิวาระ โนะ อาริโกะ (1750 – 2 มีนาคม 1829) รู้จักในอีกพระนามหนึ่งว่า ฟูจิวาระ โนะ ยูชิ อันกะ โมนิน (安喜門院) และ อันกิมง-อิน เป็นจักรพรรดินีแห่งญี่ปุ่นโดยเป็นจักรพรรดินีใน จักรพรรดิโกะ-โฮะริกะวะ
พระองค์กลายเป็นภิกษุณีใน พ.ศ. 1789
รางวัลไนน์เอ็นเตอร์เทน อวอร์ดส์ ครั้งที่ 10

รางวัลไนน์เอ็นเตอร์เทน อวอร์ดส์ ครั้งที่ 10 ประจำปี พ.ศ. 2559 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 8 มิถุนายน พ.ศ. 2560 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
รางวัลยอดเยี่ยมแห่งปี.
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
ฟูจิวาระ โนะ ฟูซาซากิ

ฟุจิวาระ โนะ ฟูซาซากิ (藤原房前; 1224 – 21 พฤษภาคม 1280) ขุนนางชั้นผู้ใหญ่ในช่วงปลายยุคอาซูกะ ถึงยุคนาระ โดยเป็นผู้ก่อตั้ง ฮกเกะ (ฟูจิวาระ) สาขาย่อยของตระกูลฟูจิวาระ รวมถึงเป็นบรรพบุรุษของเหล่า เซ็ชโชและคัมปากุ หรือผู้สำเร็จราชการที่เรืองอำนาจในราชสำนักในเวลาต่อมา
ฟูจิวาระ โนะ คามาตาริ

ฟูจิวาระ โนะ คามาตาริ (; โรมาจิ: Fujiwara no Kamatari; ; พ.ศ. 1157 – 14 พฤศจิกายน 1212) รัฐบุรุษและขุนนางในช่วงยุคอาซูกะ เป็นต้นตระกูลฟูจิวาระ ตระกูลขุนนางที่เรืองอำนาจในราชสำนักญี่ปุ่นไปอีกกว่า 1,200 ปี โดยนามสกุลฟูจิวาระได้รับพระราชทานจากจักรพรรดิเท็นจิ เมื่อ พ.ศ. 1188 เพื่อเป็นการตอบแทนที่คามาตาริซึ่งขณะนั้นใช้นามสกุล นากาโทมิ มีส่วนสำคัญให้จักรพรรดิเท็นจิได้ขึ้นสืบราชบัลลังก์พร้อมกับเป็นหัวเรี่ยวหัวแรงสำคัญในการที่ทำให้เกิดการปฏิรูปปีไทกะ
จักรพรรดินีโคเมียว

จักรพรรดินีโคเมียว (; โรมาจิ: "Kōmyō–Kōgō", พ.ศ. 1244 – 14 กรกฎาคม 1303) จักรพรรดินีแห่งญี่ปุ่นโดยพระองค์เป็นจักรพรรดินีในจักรพรรดิโชมุ และเป็นพระมารดาของ จักรพรรดินีโคเก็ง
จักรพรรดินีโคเมียวประสูติเมื่อ พ.ศ. 1244 ปีเดียวกับที่จักรพรรดิโชมุประสูติโดยมีพระนามเดิมว่า อาซูกาเบะ-ฮิเมะ เป็นธิดาคนที่ 3 ของฟูจิวาระ โนะ ฟูฮิโตะ บุตรชายของฟูจิวาระ โนะ คามาตาริ ผู้เป็นต้นตระกูลฟูจิวาระ และเป็นขุนนางคนสนิทของจักรพรรดิเท็นจิ พระองค์เป็นพระขนิษฐาต่างมารดาของฟูจิวาระ โนะ มิยาโกะ หรือ จักรพรรดินีมิยาโกะ พระราชมารดาของจักรพรรดิโชมุพระองค์จึงมีศักดิ์เป็นพระมาตุจฉา (น้า) ของจักรพรรดิโชมุ
พระองค์เข้าพิธีอภิเษกกับเจ้าชายโอบิโตะเมื่อ พ.ศ. 1260 ขณะพระชนมายุเพียง 16 พรรษาและมีพระประสูติกาลพระธิดาพระองค์ใหญ่คือ เจ้าหญิงอาเบะ เมื่อ พ.ศ. 1262 ขณะพระชนมายุเพียง 18 พรรษาต่อมาเจ้าชายโอบิโตะได้ขึ้นสืบราชบัลลังก์ต่อจากจักรพรรดินีเก็นโช เป็นจักรพรรดิโชมุเมื่อ พ.ศ. 1267 จักรพรรดิโชมุก็ยังมิได้สถาปนาเจ้าหญิงพระชายาอาซูกาเบะ-ฮิเมะขึ้นเป็นจักรพรรดินี โดยพระองค์ได้รับการแต่งตั้งเป็นจักรพรรดินีหรือ "โคโก" ในปี พ.ศ. 1272 ซึ่งเป็นตำแหน่งที่ให้ความสำคัญกับพระบุตรของพระองค์ในฐานะรัชทายาท
หร่วน หลิงอวี้

หร่วน หลิงอวี้ (26 เมษายน ค.ศ. 1910 – 8 มีนาคม ค.ศ. 1935) เป็นนักแสดงภาพยนตร์เงียบชาวจีน เกิดในครอบครัวชั้นแรงงานที่เมืองเซี่ยงไฮ้ มีชื่อเกิดว่า หร่วน เฟิ่งเกิน (阮鳳根) บิดาของหร่วนเสียชีวิตตั้งแต่เธอยังเล็ก ส่วนมารดาทำงานเป็นแม่บ้าน เมื่ออายุได้ 16 ปี หร่วนเซ็นสัญญาเป็นนักแสดงกับบริษัทภาพยนตร์หมิงซิงและแสดงภาพยนตร์เรื่องแรกคือ "A Married Couple in Name Only" กำกับโดยปู้ ว่านชาง สองปีต่อมา เธอเซ็นสัญญากับบริษัทดาจงหัวไป่เหอและแสดงภาพยนตร์ 6 เรื่อง หร่วนเริ่มเป็นที่รู้จักจากภาพยนตร์ "Spring Dream of an Old Capital" ในปี ค.ศ. 1930 และ "Love and Duty" ในปี ค.ศ. 1931 ต่อมาในปี ค.ศ. 1934 เธอแสดงนำในภาพยนตร์เรื่อง "The Goddess" ที่ได้รับการยอมรับว่าเป็นหนึ่งในผลงานที่ดีที่สุดของเธอ ปีต่อมา หร่วนแสดงภาพยนตร์สองเรื่องสุดท้ายคือเรื่อง "New Women" ที่อิงจากชีวิตบางส่วนของอ้าย เสีย นักแสดงหญิงชาวจีนผู้ฆ่าตัวตายในปี ค.ศ. 1934 และ "National Customs" ชีวิตการแสดงของเธอโด่งดังจนได้รับฉายาว่าเป็น "เกรต้า กาโบ" แห่งวงการหนังจีน แต่สุดท้ายเธอกลับต้องมาจากโลกนี้ไป ด้วยการฆ่าตัวตาย เพราะความกดดันจากข่าวฉาวเกี่ยวกับเรื่องส่วนตัว
ด้านชีวิตส่วนตัว หร่วนคบหากับจาง ต๋าหมิน บุตรชายของครอบครัวที่มารดาเธอทำงานเป็นแม่บ้านอยู่ แต่ภายหลังเลิกราเนื่องจากทนนิสัยติดการพนันของจางไม่ได้ ต่อมาเธอคบหากับถัง จี้ชาน นักธุรกิจค้าชา แต่ถูกจางฟ้องร้องเรียกค่าเสียหาย หร่วนจึงตกเป็นเป้าของหนังสือพิมพ์หลายฉบับ ความเครียดจากการถูกฟ้องร้อง การถูกคุกคามจากสื่อและปัญหาส่วนตัว ทำให้หร่วนตัดสินใจฆ่าตัวตายในปี ค.ศ. 1935 เธอได้เขียนจดหมายลาตาย ประโยคหนึ่งคือ การซุบซิบนินทาเจ็บปวดยิ่งกว่าการตาย หนังสือพิมพ์ "เดอะนิวยอร์กไทมส์" กล่าวว่าพิธีศพของเธอเป็น "พิธีศพที่มีผู้เข้าร่วมมากที่สุดแห่งศตวรรษ"
การเสียชีวิต.
หร่วนหลิงอวี้ โดนข่าวฉาวจากสื่อโจมตีอย่างหนักเกี่ยวกับชีวิตส่วนตัว และผู้คนมากมายนินทาเธอ หลายคนใช้วาจาเสียดสีเธอต่อหน้าอย่างสนุก 
สุดท้ายอดีตนางเอกสาวชื่อดัง ได้ตัดสินใจกินยานอนหลับชนิดรุนแรงที่สุด ผสมลงในข้าวต้มแล้วทานพร้อมทั้งเขียนจดหมายลาตาย ระบายความ อัดอั้นตันใจก่อนอำลาโลกว่า "เธอไม่เสียใจที่ตาย สิ่งที่น่ากลัวที่สุดคือ คำนินทา"
หลังการเสียชีวิตไปนานเกือบ 100 ปี หร่วนหลิงอี้ ได้รับการยกย่องจากสื่อมากมาย จนกลายเป็นหนึ่งในตำนานสำคัญของนางเอกจีน
แมคโอเอส ไฮ ซีเอรา

แมคโอเอส ไฮ ซีเอรา  เป็นระบบปฏิบัติการแมคโอเอสรุ่นที่ 14 ต่อจากรุ่นแมคโอเอส ซีเอรา โดยเวอร์ชันนี้ จะไปเน้นที่เทคโนโลยีใหม่ และมีการเปลี่ยนแปลงที่โดดเด่นในแอปพลิเคชันอย่างรูปภาพและซาฟารี โดยได้เปิดตัวในงาน WWDC 2017 ในวันที่ 6 มิถุนายน 2560
โดย High Sierra นั้นเป็นชื่อของแคมป์ในอุทยานแห่งชาติโยเซมิตีของรัฐแคลิฟอร์เนีย ซึ่งก่อนหน้านี้ ก็ได้ใช้ชื่อ OS X Yosemite และ macOS Sierra ไปแล้ว ถือว่าเป็นหนึ่งในสถานที่ท่องเที่ยวในรัฐแคลิฟอร์เนียที่สวยงามและมีเอกลักษณ์เป็นอย่างมาก
ความต้องการของระบบ.
โดยแมคโอเอส ไฮ ซีร่า ได้ตั้งความต้องการของระบบเท่ากันกับรุ่นที่แล้ว (macOS Sierra) โดยต้องมีพื้นที่แรมอย่างน้อย 2 GB และพื้นที่อย่างน้อย 8 GB โดยมีเครื่องที่สามารถอัพเกรดได้ มีดังนี้
ส่วนการเข้ารหัสและถอดรหัสวิดีโอของโค๊ด HEVC (H.265) บนฮาร์ดแวร์นั้น ต้องใช้ซีพียูอินเทลรุ่นที่ 6 หรือสูงกว่า
ฟีเจอร์ที่เพิ่มเข้ามาและปรับปรุง.
โดยเน้นปรับปรุงในการใช้เทคโนโลยีสมัยใหม่มาใช้ อาทิ
พงษ์เทพ หนูเทพ

พลเรือเอก พงษ์เทพ หนูเทพ (เกิด 29 สิงหาคม 2500) ชื่อเล่น นิค องคมนตรีไทยท่านเดียวที่เป็นทหารเรือในรัชสมัย พระบาทสมเด็จพระวชิรเกล้าเจ้าอยู่หัว ประธานคณะกรรมการบริหารมูลนิธิราชประชานุเคราะห์ ในพระบรมราชูปถัมภ์ กรรมการในคณะกรรมการมูลนิธิโรงพยาบาลสมเด็จพระยุพราช อดีตรอง ปลัดกระทรวงกลาโหม และอดีตผู้บัญชาการ โรงเรียนนายเรือ
ประวัติ.
พลเรือเอกพงษ์เทพหรือ บิ๊กนิค เกิดเมื่อวันที่ 29 สิงหาคม พ.ศ. 2500 ที่ตำบลท่าเทววงษ์ อำเภอเกาะสีชัง จังหวัดชลบุรี เป็นบุตรของเรือเอกโยธิน และ นางผจง หนูเทพ ปัจจุบันสมรสแล้วกับคุณ อินทริยา หนูเทพ มีบุตร-ธิดา ทั้งสิ้น 3 คน เป็นชาย 1 หญิง 2 คือ น.ส. อริยพร หนูเทพ , นายพิริยพงษ์ หนูเทพ และ น.ส. อรัชพร หนูเทพ
การศึกษา.
พลเรือเอกพงษ์เทพ หนูเทพ จบการศึกษาระดับชั้นมัธยมศึกษาปีที่ 3 จากโรงเรียนสัตหีบ จากนั้นจึงเข้าศึกษาต่อที่ โรงเรียนเตรียมทหาร รุ่น 16 และ โรงเรียนนายเรือ รุ่น 73
รับราชการ.
พลเรือเอกพงษ์เทพรับราชการในหลายตำแหน่งอาทิ ผู้บังคับการเรือ ต. 97 ต้นหนรับเรือหลวงสุโขทัย ผู้บังคับการเรือหลวงอุดมเดช ผู้บังคับการเรือหลวงรัตนโกสินทร์ ราชองครักษ์เวร ผู้บังคับการกรมนักเรียนนายเรือรักษาพระองค์ ผู้บัญชาการโรงเรียนนายเรือ ที่ปรึกษาพิเศษกองทัพเรือ กระทั่งได้รับโปรดเกล้า ฯ ให้ดำรงตำแหน่งรองปลัดกระทรวงกลาโหม เมื่อเดือนตุลาคม พ.ศ. 2559 ก่อนจะได้รับโปรดเกล้า ฯ แต่งตั้งให้ดำรงตำแหน่งองคมนตรี
เซฟแอนด์ซาวด์ (เพลงเทย์เลอร์ สวิฟต์)

เซฟแอนด์ซาวด์  เป็นเพลงของนักร้องหญิงชาวอเมริกันชื่อ เทย์เลอร์ สวิฟต์ และอัลเทอร์แนทีฟคันทรี คู่กับ เดอะซีวิลวอร์ส จากสตูดิโออัลบั้ม "เดอะฮันเกอร์เกมส์: ซองส์ฟร์อมดิสทริซท์ 12 แอนด์บียอนด์" เพลงประกอบภาพยนตร์อย่างเป็นทางการของ "เกมล่าเกม"
เพลงนี้ได้ปล่อยตัวในไอทูนส์ ประเทศสหรัฐอเมริกาวันที่ 26 ธันวาคม ค.ศ. 2011 ซึ่งเพลงได้รับการยกย่องอย่างมากในหมู่นักวิจารณ์
ฌ็อง-ปอล มารา

ฌ็อง-ปอล มารา  เป็นนักทฤษฎีการเมือง แพทย์ และนักวิทยาศาสตร์ชาวฝรั่งเศส มีชื่อเสียงขึ้นมาจากการเขียนบทความทางการเมืองฝ่ายซ้ายจัดลงในหนังสือพิมพ์ในช่วงการปฏิวัติฝรั่งเศส เขาเป็นหนึ่งในสื่อมวลชนหัวซ้ายจัดที่สุดในช่วงการปฏิวัติฝรั่งเศส เขาเป็นกระบอกเสียงให้สำคัญแก่พวกซ็อง-กูว์ล็อต (ชนชั้นกลางและล่าง) ผ่านใบปลิว ป้ายประกาศ หนังสือพิมพ์ โดยเฉพาะหนังสือพิมพ์ "ลามีดูว์เปิปล์" ("เพื่อนประชาชน") ซึ่งช่วยทำให้เขามีเส้นสายกับกลุ่มลามงตาญในสโมสรฌากอแบ็ง ซึ่งกลุ่มนี้ก้าวขึ้นมามีอำนาจในเดือนมิถุนายน ค.ศ. 1793
มาราถูกสังหารโดยชาร์ล็อต กอร์แด ผู้ฝักใฝ่ฝ่ายฌีรงแด็ง เธอถูกประหารชีวิตในอีกสี่วันต่อมา หลังการเสียชีวิตของมารา มาราก็ถูกชูขึ้นเป็นมรณสักขีของสโมสรฌากอแบ็ง พิธีศพมีการยิงสลุตทุก 5 นาทีเป็นเวลาหนึ่งชั่วโมง
ประวัติ.
ฌ็อง-ปอล มารา เกิดเมื่อวันที่ 24 พฤษภาคม ค.ศ. 1743 ที่เมืองบูดรี ราชรัฐเนอชาแตล ในราชอาณาจักรปรัสเซีย (ปัจจุบันตั้งอยู่ในสวิตเซอร์แลนด์) เป็นบุตรคนที่สองจากเก้าคนของฌ็อง มารา (หรือ "โจวันนี มารา") บิดาของเขาเป็นผู้อพยพทางศาสนาที่หันมานับถือลัทธิคาลวินในนครเจนีวา เมื่อมารามีอายุได้ 16 ปี มาราตระหนักว่าการเป็นคนอพยพในแคว้นนี้ทำให้โอกาสของเขาถูกปิดกั้น ดังนั้นมาราจึงออกจากบ้านเพื่อแสวงหาโอกาสใหม่ ๆ แม้จะเป็นคนที่มีการศึกษาสูงแต่มาราก็ถูกปฏิเสธจากวิทยาลัยหลายแห่ง เขาจึงย้ายไปปารีสและเข้าเรียนการแพทย์ที่นั่นโดยไม่ได้รับใบประกาศรับรองใด ๆ เลย 
ในปี ค.ศ. 1765 เขาจึงย้ายไปยังกรุงลอนดอนและเริ่มประกอบอาชีพเป็นแพทย์ที่นั่น และได้เป็นเพื่อนกับอันเจลิคา คอฟมันน์ ศิลปินแห่งราชบัณฑิตยสถานศิลปะ ทำให้เขาเริ่มคบค้าสมาคมกับพวกสถาปนิกและศิลปินชาวอิตาลี ทำให้เขาเริ่มสนใจแนวคิดทางปัญญา งานเกี่ยวกับปรัชญา ตลอดจนทฤษฏีการเมือง
ในปี ค.ศ. 1770 มาราย้ายไปยังนิวคาสเซิลอะพอนไทน์และเริ่มงานเขียนทางการเมืองชิ้นแรกของเขา "Chains of Slavery" ("ห่วงโซ่ของระบอบทาส") ในค.ศ. 1776 เขาก็เดินทางไปยังกรุงปารีสโดยแวะเยี่ยมครอบครัวที่นครเจนีวา ในค.ศ. 1777 เขาได้กลายเป็นแพทย์ประจำองครักษ์ในเคานต์แห่งอาร์ตัว (ซึ่งต่อมาได้ขึ้นครองราชย์เป็นพระเจ้าชาร์ลที่ 10 แห่งฝรั่งเศส)
ตั้งแต่ค.ศ. 1789 มาราเริ่มทำการตีพิมพ์หนังสือพิมพ์ที่ชื่อว่า "ลามีดูว์เปิปล์" ("เพื่อนประชาชน") ซึ่งช่วยทำให้เขามีเส้นสายกับกลุ่มต่อต้านระบอบกษัตริย์ และทำให้งานพิมพ์ของเขากลายเป็นกระบอกเสียงสำคัญของชนชั้นล่างและชั้นกลางไป อย่างไรก็ตาม แนวความคิดของมาราค่อนข้างเป็นฝ่ายซ้ายแบบสุดโต่งเกินไป งานเขียนส่วนใหญ่ของเขามีลักษณะที่ปลูกฝังความเกลียดชังต่อชนชั้นนำ แต่นี่กลับเป็นบทความที่ได้รับความนิยมเป็นอย่างมากในฝรั่งเศสยุคนั้น บางส่วนของงานเขียนของมารากล่าวไว้ว่า "ห้าหกร้อยหัวที่ถูกตัดไปจะช่วยรับประกันความสงบ, อิสรภาพ และความสุขที่แท้จริง"
งานเขียนดังกล่าวทำให้มารากลายเป็นบุคคลที่ศัตรูมากขึ้นอย่างนับไม่ถ้วน ในช่วงปีค.ศ. 1790-1792 เขาต้องหนีไปหลบซ่อนตัวในท่อน้ำทิ้งและทำให้โรคผิวหนังเรื้อรังของเขาย่ำแย่ลง (คาดว่าเป็นโรคผิวหนังอักเสบจากเริม) หลังจากนั้นเขาแทบจะใช้ชีวิตส่วนใหญ่อยู่ในอ่างน้ำใส่ยา
เยือร์เกิน ชโตรพ

เยือร์เกิน ชโตรพ (ชื่อเดิมตั้งแต่เกิดว่า โยเซ็ฟ ชโตรพ; 26 กันยายน ค.ศ. 1895 ในเด็ทม็อลท์ เยอรมนี – 6 มีนาคม 1952 ในวอร์ซอ โปแลนด์) เป็นนายพลหน่วยเอสเอสในช่วงระหว่างสงครามโลกครั้งที่สอง เขาได้เป็นผู้บัญชาการในช่วงเหตุการณ์การก่อจลาจลที่วอร์ซอเกตโตและได้เขียนรายงานขึ้นภายใต้ชื่อว่า "รายงานของชโตรพ" เป็นหนังสือที่ได้ทำการบันทึกอย่างยาวเหยียดของการปฏิบัติการ หลังความพ่ายแพ้ของนาซีเยอรมนี ชโตรพถูกจับกุมและดำเนินคดีในระหว่างการพิจารณาคดีดาเคาและถูกตัดสินว่ามีความผิดจากการสังหารหมู่เชลยศึกทหารอเมริกัน 9 นาย ต่อมาภายหลังเขาได้ถูกส่งตัวในฐานะผู้ร้ายข้ามแดนไปยังสาธารณรัฐประชาชนโปแลนด์ เขาได้พยายามสู้คดีแต่กลับถูกตัดสินว่ามีความผิดและแขวนคอในข้อหาอาชญากรรมต่อมนุษยชาติ
การยึดครองโปแลนด์ (ค.ศ. 1939–1945)

โปแลนด์ภายใต้การยึดครองโดยนาซีเยอรมนีและสหภาพโซเวียตระหว่างสงครามโลกครั้งที่สอง (1939–1945) เริ่มต้นด้วยการบุกเข้ายึดครองโปแลนด์ของเยอรมัน-สหภาพโซเวียตในเดือนกันยายน ปี ค.ศ. 1939 และด้วยความพ่ายแพ้ของเยอรมนีอย่างเป็นทางการต่อฝ่ายสัมพันธมิตรในเดือนพฤษภาคม ปี ค.ศ. 1945 ตลอดทั้งแนวของดินแดนที่ถูกยึดครองดินแดนโปแลนด์ถูกแบ่งระหว่างนาซีเยอรมนีและสหภาพโซเวียต ด้วยความพยายามที่จะขจัดวัฒนธรรมโปแลนด์และปราบปรามผู้คนโดยการครอบครองของอำนาจเยอรมันและโซเวียต ในช่วงฤดูร้อน-ฤดูใบไม้ร่วงของปี ค.ศ. 1941 ดินแดนที่ถูกผนวกโดยสหภาพโซเวียตนั้นได้ถูกรุกรานโดยนาซีเยอรมนีในช่วงแรกที่ประสบความสำเร็จของเยอรมันโจมตีสหภาพโซเวียต ต่อมาภายหลังไม่กี่ปีของการสู้รบ,กองทัพแดงสามารถขับไล่ผู้รุกรานและผลักดันกองทัพนาซีออกจากดินแดนโซเวียตและก้าวข้ามสู่โปแลนด์จากส่วนที่เหลือของยุโรปกลางและตะวันออก
ด้วยอำนาจการครอบครองทั้งสองนั้นได้เป็นศัตรูเท่ากันกับการดำรงอยู่ของอธิปไตยโปแลนด์ วัฒนธรรมโปแลนด์และชาวโปแลนด์ได้มีการพุ่งเป้าต่อการทำลายพวกเขา ก่อนปฏิบัติการบาร์บารอสซา นาซีเยอรมนีและสหภาพโซเวียตได้ประสานงานนโยบายที่เกี่ยวข้องกับการเมืองโปแลนด์ ที่เห็นได้ชัดที่สุดในสี่การประชุมเกสตาโพ-เอ็นเควีดี ได้อาศัยในการกล่าวถึงแผนการที่จะจัดการกับขบวนการต่อต้านโปแลนด์และการล่มสลายของโปแลนด์ในอนาคต
ชาวเมืองโปแลนด์จำนวนประมาณ 6 ล้านคน-เกือบ 21.4 % ของประชากรชาวโปแลนด์-เสียชีวิตระหว่างปี ค.ศ. 1939-1945 อันเป็นผลมาจากการยึดครอง ครึ่งหนึ่งของชาวโปแลนด์เชื้อสายยิว.กว่า 90% ของผู้เสียชีวิตที่เกิดขึ้นนั้นไม่ได้มาจากทหาร ขณะที่พลเมืองส่วนใหญ่ถูกกำหนดเป้าหมายโดยการกระทำอย่างเจตนาโดยเยอรมันและโซเวียตโดยรวมแล้ว ในช่วงที่การยึดครองโปแลนด์ของเยอรมันตั้งแต่ปี ค.ศ. 1939-1945 เยอรมันได้สังหารชาวโปแลนด์จำนวน 5,470,000–5,670,000 คน รวมทั้งชาวยิวเกือบ 3 ล้านคน
แหล่งข้อมูลอื่น.
Conquest, Robert (1991). "Stalin: Breaker of Nations". New York, N.Y.: Viking. ISBN 0-670-84089-0
การขับไล่ชาวโปแลนด์โดยนาซีเยอรมนี

<ns>0</ns>
 <revision>
 <parentid>7573011</parentid>
 <timestamp>2018-12-17T10:05:44Z</timestamp>
 <contributor>
 <username>Narutzy</username>
 </contributor>
 <origin>8015271</origin>
 <model>wikitext</model>
 <format>text/x-wiki</format>
การขับไล่ชาวโปแลนด์โดยนาซีเยอรมันในช่วงสงครามโลกครั้งที่สองเป็นปฏิบัติการครั้งใหญ่ของนาซีเยอรมันซึ่งประกอบด้วยการบังคับให้ตั้งถิ่นฐานใหม่แก่ชาวโปแลนด์เชื้อชาติกว่า 1.7 ล้านคนจากทุกพื้นที่ของโปแลนด์ที่ถูกยึดครองโดยมีจุดมุ่งหมายที่จะทำให้กลายเป็นภูมิประเทศที่ชาวเยอรมันจะได้ไปอาศัยอยู่ (ดู เลเบนสเราม์) ระหว่างปี ค.ศ. 1939-1944
อดอล์ฟ ฮิตเลอร์ได้มีแผนการที่จะตั้งรกรากอย่างกว้างขวางในดินแดนโปแลนด์ในช่วงก่อนสงครามโดยตรงข้ามบริเวณชายแดนของจักรวรรดิไรซ์ที่สาม,เขาได้ทำให้กลายเป็นดินแดนใหม่ที่กำลังถูกสร้างขึ้นคือไรชส์เกาวาร์เทอลันด์ (Reichsgau Wartheland) ในที่สุดแผนการของเขาก็ได้ขยายตัวขึ้นรวมถึงเขตปกครองสามัญได้ทำกระบวนการชำระล้างและฆ่าล้างเผ่าพันธุ์ ภูมิภาคนี้จะทำให้กลายเป็น"พื้นที่เยอรมันอันบริสุทธิ์"ภายใน 15-20 ปี,ตามที่ฮิตเลอร์ได้อธิบายไว้ในเดือนมีนาคม ปี ค.ศ. 1941.เมื่อถึงเวลานั้นรัฐบาลสามัญจะต้องทำการกวาดล้างชาวเมืองโปแลนด์ 15 ล้านคนและทำการอพยพชาวเยอรมันให้ไปอาศัย 4-5 ล้านคน
ฮกเกะ (ฟุจิวะระ)

ฮกเกะ  ตระกูลที่เป็นสาขาย่อยของ ตระกูลฟุจิวะระ ก่อตั้งโดย "ฟุจิวะระ โนะ ฟุซะซะกิ" โดยตระกูลฮกเกะเป็นตระกูลที่มีบทบาทมากที่สุดเพราะเป็นตระกูลของเหล่า เซ็สโซและคัมปะกุ หรือผู้สำเร็จราชการแทนองค์จักรพรรดิ
ฟุซะซะกิเป็นบุตรชายของ ฟุจิวะระ โนะ ฟุฮิโตะ โดยมีพี่น้องอีก 3 คนคือ มุชิมะโระ มะโระ และ อุมะไก ซึ่งทั้ง 4 พี่น้องได้ร่วมกันก่อตั้ง 4 สาขาย่อยของตระกูลฟุจิวะระ
ในบางครั้งตระกูลฮกเกะของฟุซะซะกิก็มักจะถูกเรียกว่า บ้านเหนือ (Northern House)
ฟูจิวาระ โนะ ฟูฮิโตะ

ฟูจิวาระ โนะ ฟูฮิโตะ (พ.ศ. 1202 – 9 กันยายน 1263) ขุนนางผู้ทรงอำนาจในช่วงปลายยุคอาซูกะ ถึงต้นยุคนาระ เป็นผู้นำตระกูลฟูจิวาระ ตระกูลที่ทรงอำนาจและอิทธิพลในยุคนั้น
ฟูฮิโตะ เกิดเมื่อ พ.ศ. 1202 เป็นบุตรชายคนที่ 2 ของ ฟูจิวาระ โนะ คามาตาริ ผู้ก่อตั้งตระกูลฟูจิวาระ (บางทฤษฎีว่าเป็นพระโอรสของจักรพรรดิเท็นจิ)
ประมาณปีที่ 7 หรือ 8 ของรัชสมัยจักรพรรดิเท็มมุ (ประมาณ พ.ศ. 1221) ฟูฮิโตะได้แต่งงานกับ โซงะ โนะ ฮาราชิมะ ลูกสาวของโซงะ โนะ มูราซากิ ในฐานะภรรยาที่ถูกต้องตามกฎหมายของเขา ด้วยวิธีนี้ฟูฮิโตะสามารถรวมขุนนางของตระกูลโซงะ ซึ่งเป็นตระกูลรัฐมนตรีเข้ากับลูกหลานของตนเองได้ และเขาสามารถแสดงให้ชนชั้นปกครองเห็นได้ว่า ตระกูลฟูจิวาระถึงแม้จะเพิ่งก่อตั้งได้ไม่นาน แต่ก็เป็นตระกูลที่สามารถสืบทอดสถานะของตระกูลโซงะได้
ฟูฮิโตะ มีบุตรชายทั้งสิ้น 4 คนซึ่งทั้งสี่คนได้ก่อตั้งตระกูลที่เป็นสาขาย่อยของฟูจิวาระ โดยเฉพาะตระกูลฮกเกะเป็นตระกูลที่มีอำนาจมากที่สุดใน 4 ตระกูล
ฟูจิวาระ โนะ ฟูฮิโตะ ถึงแก่อสัญกรรมเมื่อวันที่ 9 กันยายน พ.ศ. 1263
ไทโฮ (ศักราช)

ไทโฮ  เป็นชื่อศักราชญี่ปุ่นหลังช่องว่างศักราชปลายคริสต์ศตวรรษที่ 7 หลังชูโจและก่อนหน้าปี"เคอุง" โดยกินระยะในช่วงเดือนมีนาคม ค.ศ. 701 ถึงพฤษภาคม ค.ศ. 704 จักรพรรดิผู้ครองราชย์ในศักราชนี้คือจักรพรรดิมมมุ)
เหตุการณ์ในปี"ไทโฮ".
คณะผู้แทนทางการทูตไปประจำราชสำนักถังที่นำโดยอาวาตะ โนะ มาฮิโตะ เดินทางสู่ราชสำนักถังทางเรือ เป็นเหตุให้ทูตคณะนี้เป็นที่รู้จักว่า "คณะไทโฮ"
โปรวินเชียลลีก ฤดูกาล 2548

โปรวินเชียลลีก ฤดูกาล 2548 เป็นการแข่งขัน โปรลีก โดยประกอบด้วย 12 จังหวัดมาร่วมทำการแข่งขัน โดยจัดการแข่งขันภายใต้การดูแลของ การกีฬาแห่งประเทศไทย โดยทีมชนะเลิศและรองชนะเลิศ จะได้เลื่อนชั้นไปเล่นใน ไทยลีก 2549 ส่วนทีมจังหวัด 2 อันดับสุดท้าย ตกชั้นไปแข่งขัน โปรลีก 2 ฤดูกาลถัดไป
ภาพรวมก่อนการแข่งขัน.
ในฤดูกาลนี้ ฝ่ายจัดการแข่งขันได้ปรับรูปแบบการแข่งขันโดยกำหนดให้มี 12 ทีมจังหวัด แต่ยังคงกฎระเบียบเลื่อนชั้น-ตกชั้น คือทีมจังหวัดสองอันดับสุดท้ายจะตกชั้นไปเล่นใน โปรลีก 2 นอกจากนี้ ทีมจังหวัดที่ชนะเลิศการแข่งขัน รองชนะเลิศ และอันดับที่ 3 (ต่อมามีการเปลื่ยนแปลง โดยเอาแค่ชนะเลิศกับรองชนะเลิศ) เลื่อนชั้นไปเล่นใน ไทยลีก เพื่อปรับโครงสร้างและการรวมลีกในฤดูกาลถัดไป โดยทีมจังหวัดที่ชนะเลิศจะได้ เงินรางวัล 1,000,000 บาท รองชนะเลิศได้ 500,000 บาท อันดับที่ 3 ได้ 200,000 และอันดับที่ 4 ได้ 100,000 บาท โดยเบื้องต้น แต่ละทีมจะได้รับการจัดเงินอุดหนุนทีม จาก การกีฬาแห่งประเทศไทย ทีมละ 500,000 บาท
ผู้ทำประตูสูงสุด.
"ณ วันที่ 26 มิถุนายน 2548"
15 ประตู
14 ประตู
13 ประตู
10 ประตู
9 ประตู
วิตนิสส์ (อัลบั้มเคที เพร์รี)

วิตนิสส์  เป็นสตูดิโออัลบัมลำดับที่ 5 ของนักร้องอเมริกัน เคที เพร์รี เผยแพร่เมื่อวันที่ 9 มิถุนายน ค.ศ. 2017 โดยแคปิตอลเรเคิดส์ สำหรับอัลบั้มนี้ เพร์รีได้ทำงานร่วมกับโปรดิวเซอร์หลายคนรวมถึงเจฟฟ์ แบสเกอร์, มาร์ก ครูว, ดุก ดูมองต์, แจ็ก การ์แรต, ออสการ์ โฮลเตอร์, อิลลันเจโล, อิลยา, แมกซ์ มาร์ติน, อาลี พายามี และเชลล์แบ็ก "วิตนิสส์"เป็นอัลบั้มแนวเพลงอิเล็กโทรป็อปที่เจาะลึกแนวเพลงแดนซ์และอีดีเอ็ม โดยมีเนื้อหาเกี่ยวกับการสร้างพลังให้ตนเองและสตรีนิยม เพร์รีได้อธิบายว่าเป็นอัลบั้มของ "การปลดปล่อย" และ "ป็อปที่มีจุดมุ่งหมาย"
อัลบั้มได้ปล่อยออกมาห้าซิงเกิล ซึ่งสามซิงเกิลได้รับการปล่อยตัวก่อนอัลบั้ม และหนึ่งในสิบอันดับแรกของชาร์ตบิลบอร์ดฮอต 100 : ซิงเกิลนำ "เชนด์ทูเดอะริทึม " ที่มีชิพ มาร์เลย์ร่วมร้อง ขึ้นสูงสุดที่อันดับ 4 ในฮอต 100 "บอนาเพที " ร่วมร้องกับมีโกส ครองอันดับสูงสุดที่ 59 ในขณะที่ "สวิชสวิช" ร่วมร้องกับนิกกี มินาจอยู่อันดับที่ 46 "เซฟแอสดราฟต์" และ "เฮย์เฮย์เฮย์" ได้รับการปล่อยตัวเป็นซิงเกิลต่อมาในวันที่ 26 มิถุนายน ค.ศ. 2017 และ 12 มกราคม ค.ศ. 2018 ตามลำดับ โดยมีมิวสิกวิดีโอ "เฮย์เฮย์เฮย์" เป็นซิงเกิลเปิดตัวอัลบั้ม เพร์รีได้เผยแพร่ตัวเองในสตรีมสดบนยูทูบใน 4 วันชื่อเคที เพร์รีไลฟ์: วิตนิสส์เวิลด์ไวด์ เมื่อเปิดตัวนักวิจารณ์เพลงต่างเสียงแตกกันไปคนละทาง โดยอัลบั้มนี้บางคนวิจารณ์ในเรื่องการผลิตและการแต่งเนื้อร้อง ในขณะที่คนอื่น ๆ ชื่นชมในแง่มุมที่เป็นส่วนตัวมากขึ้นของอัลบั้มและชื่นชอบเพลงที่ "สำคัญ" บางเพลง
อัลบั้มสามารถทำยอดขายได้เทียบเท่า 180,000 หน่วยในสัปดาห์แรก "วิตนิสส์"เปิดตัวบนชาร์ตบิลบอร์ด 200 ของสหรัฐฯ กลายเป็นอัลบั้มที่ติดอันดับชาร์ตในสามของเพร์รีในประเทศ อัลบั้มนี้ยังติดอันดับชาร์ตในแคนาดาและสเปน ขณะที่ขึ้นถึงอันดับสองในออสเตรเลีย เกาหลีใต้ เม็กซิโก และนิวซีแลนด์ และติดอันดับสูงสุด 5 อันดับในภูมิภาคอื่น ๆ อีก 9 ประเทศ เพื่อโปรโมตอัลบั้ม เพร์รีเริ่มทัวร์คอนเสิร์ตครั้งที่สี่ในชื่อ วิตนิสส์: เดอะทัวร์ ก่อนออกอัลบั้ม เพร์รีไม่ได้เปิดตัวอัลบั้มใหม่เลยเป็นเวลาสี่ปี ยกเว้นเพลง "ไรส์" ของโอลิมปิกฤดูร้อน 2016 หลังจากเปิดตัว "ปริซึม" (2013) และออกทัวร์ในปี ค.ศ. 2014–2015 เพร์รีก็พักงานเพื่อปกป้องสุขภาพจิตตัวเองให้กลับมาสดใสอีกครั้ง เพร์รีตัดสินใจเปลี่ยนแปลงตัวตนบนเวทีและยอมรับตัวตนที่แท้จริง ประกาศตัวเองว่าเป็นแคเทอรีน ฮัดสัน ซึ่งเป็นชื่อจริงของเธอ ด้วยเหตุนี้เธอจึงเลิกไว้ผมยาวสีเข้มเพื่อตัดผมสั้นทรงพิกซีคัตและใช้สีผมบลอนด์ตามสีผมธรรมชาติของตัวเอง
รายชื่อเพลง.
หมายเหตุ
พระราชวรวงศ์เธอ พระองค์เจ้าวิบูลยพรรณรังษี

นายนาวาโท พระราชวรวงศ์เธอ พระองค์เจ้าวิบูลยพรรณรังษี (12 เมษายน พ.ศ. 2419 – 3 พฤษภาคม พ.ศ. 2451) เป็นพระราชโอรสในกรมพระราชวังบวรวิไชยชาญ ประสูติแต่จอมมารดาเขียวเล็ก
พระประวัติ.
พระราชวรวงศ์เธอ พระองค์เจ้าวิบูลยพรรณรังษี ประสูติเมื่อวันพุธที่ 12 เมษายน พ.ศ. 2419 เป็นพระราชโอรสในกรมพระราชวังบวรวิไชยชาญ ประสูติแต่จอมมารดาเขียวเล็ก ธิดาพระยาจำนงสรไกร (รุ่ง)
พระองค์เจ้าวิบูลยพรรณรังษี ทรงรับราชการเป็นทหารเรือ ในปี พ.ศ. 2445 รับพระราชทานสัญญาบัตรเป็น นายเวร ในกรมทหารเรือ ต่อมาได้รับพระราชทานพระยศนายเรือโท เมื่อปี พ.ศ. 2447 และขณะยังมียศเป็นนายเรือเอกผู้ช่วยทรงเป็นอาจารย์โรงเรียนนายเรือ สอนพระราชบัญญัติต่าง ๆในปี พ.ศ. 2445 ได้รับพระราชทานสัญญาบัตรทหารเรือเป็นนายเวรในกรมทหารเรือ ต่อมาเมื่อพ.ศ. 2447 ทรงได้รับตำแหน่งผู้บัญชาการโรงเรียนนายเรือ และรับราชการมียศสูงสุดที่ นาวาโท (ในยุคนั้นเรียก นายเรือเอกผู้ช่วย) เมื่อวันที่ 25 กรกฎาคม ปี พ.ศ. 2448 
นายนาวาโท พระราชวรวงศ์เธอ พระองค์เจ้าวิบูลยพรรณรังษี สิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัว ด้วยพระโรคไข้หวัด เมื่อวันอาทิตย์ที่ 3 พฤษภาคม พ.ศ. 2451 สิริพระชันษา 32 ปีพระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 14 พฤษภาคม พ.ศ. 2455
พระราชวรวงศ์เธอ พระองค์เจ้าวิบูลยพรรณรังษี เป็นต้นราชสกุลวิบูลยพรรณ มีพระโอรส-ธิดา 3 องค์ ได้แก่
เทวดาเดินดิน (ภาพยนตร์)

เทวดาเดินดิน เป็น ภาพยนตร์ไทยจากค่ายนิวไฟว์สตาร์หรือ ไฟว์สตาร์ โปรดักชั่น ในปัจจุบันจากการกำกับของท่านมุ้ย หม่อมเจ้าชาตรีเฉลิม ยุคล ออกฉายครั้งแรกเมื่อวันที่ 4 กันยายน พ.ศ. 2518 นำแสดงโดย สรพงษ์ ชาตรี วิยะดา อุมารินทร์ และ ต่อลาภ กำพุสิริ
ต่อมาในปี พ.ศ. 2544 ทาง ช่อง 3 และ อาร์เอส โปรโมชั่น 1992 ได้นำภาพยนตร์เรื่องนี้มารีเมคและสร้างใหม่ในรูปแบบละครโทรทัศน์นำแสดงโดย พงษ์พัฒน์ วชิรบรรจง อำพล ลำพูน เมทินี กิ่งโพยม เกียรติศักดิ์ อุดมนาค และ ศานติ ศานติเวชกุล นอกจากนี้ สรพงศ์ ชาตรี และ ต่อลาภ กำพุสิริ สองนักแสดงจากเวอร์ชันต้นฉบับก็ได้มาแสดงในละครเรื่องนี้ด้วย
เรื่องย่อ.
เรื่องราวของคน 3 คนคือ พล (สรพงษ์) , น้อง (วิยะดา) และ ต้อย (ต่อลาภ) ที่ออกปล้นฆ่าผู้คนตามอำเภอใจ จนได้รับฉายาจาก ไพบูลย์ นักข่าวซึ่งเคยมีเรื่องกับพลมาก่อนว่า เทวดาเดินดิน ทำให้พวกเขาถูกไล่ล่าจาก สารวัตรบุญ (ครรชิต) นายตำรวจฝีมือดีพวกเขาทั้งสามได้เพื่อนร่วมทางอีกคนคือ แอ๊ด (กิตติ) โจรกระชากกระเป๋าของน้องที่พลขึ้นไปสู้ด้วยบนหลังคารถไฟจนเกือบตกจากหลังคารถไฟโชคดีที่พลช่วยเอาไว้ทันทำให้แอ๊ดซึ้งใจขอร่วมเดินทางไปด้วยระหว่างทางหนีลงใต้และได้พบกับเพื่อนร่วมทางคนสุดท้ายคือ บูลย์ (บู๊) พนักงานธนาคารที่เบื่อนั่งนับเงินของคนอื่น สุดท้ายบทสรุปจะจบลงอย่างไร
พระสัมพันธวงศ์เธอ พระองค์เจ้าปฐมวงศ์

พระสัมพันธวงศ์เธอ พระองค์เจ้าปฐมวงศ์ (พ.ศ. 2325 — สมัยรัชกาลที่ 3) พระนามเดิม หม่อมเจ้าปฐมวงศ์ เป็นพระโอรสในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่ เป็นพระบรมวงศานุวงศ์พระองค์แรกที่ประสูติตั้งแต่ประดิษฐานพระราชวงศ์ จึงได้พระนามว่า "ปฐมวงศ์"
พระประวัติ.
พระสัมพันธวงศ์เธอ พระองค์เจ้าปฐมวงศ์ ประสูติเมื่อปี พ.ศ. 2325 เป็นพระโอรสในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่ เป็นพระบรมวงศานุวงศ์พระองค์แรกที่ประสูติตั้งแต่ประดิษฐานพระราชวงศ์ จึงได้พระนามว่า "ปฐมวงศ์" เดิมมีพระนามว่า "หม่อมเจ้าปฐมวงศ์" ต่อมาในปี พ.ศ. 2329 ทรงได้รับโปรดเกล้าฯ เลื่อนเป็น "พระเจ้าหลานเธอ พระองค์เจ้าปฐมวงศ์"
พระสัมพันธวงศ์เธอ พระองค์เจ้าปฐมวงศ์ มีพระโสทรภราดา และพระโสทรภคินี 5 พระองค์ คือ
พระองค์เจ้าปฐมวงศ์ ผนวชที่วัดระฆังโฆษิตาราม โดยมีสุนทรภู่ถวายตัวเป็นมหาดเล็ก สุนทรภู่ได้แต่งกลอนกล่าวถึงพระองค์เจ้าปฐมวงศ์ไว้ว่า
<templatestyles src="แม่แบบ:คำพูด/style.css" />กลับถึงกรุงมุ่งหน้ามาวังหลัง คอยยืนนั่งอยู่สนองรองพระบาท<br>รับใช้สงฆ์พระองค์เจ้าเฝ้าไม่คาด เป็นมหาดเล็กหลวงไม่ห่วงใคร<br>ทรงผนวชบวชพระวัดระฆัง ใกล้วังหลังริมแม่น้ำไหลฉ่ำใส<br>ท่านจึงทู้อยู่นี่ไม่หนีไป พึ่งอาศัยใบบุญอุ่นทุกครา<br>พระองค์นี้มีนามตามเผ่าพง ราชวงศ์องค์แรกไม่แปลกหนา<br>เป็นโอรสยศยิ่งแต่ชิงลา หลายพรรษาผนวชสิงสิ่งโปรดปราน<br>ด้วยเมตตามาเสมอเจอเรียกหา ภู่จึงมาเมียงมองจ้องรับขาน<br>หวังพระองค์ทรงใช้ได้สำราญ ถวายงานทุกวันมั่นชั่วกาล
พระสัมพันธวงศ์เธอ พระองค์เจ้าปฐมวงศ์ สิ้นพระชนม์ในรัชสมัยพระบาทสมเด็จพระนั่งเกล้าเจ้าอยู่หัว ไม่ปรากฏพุทธศักราช มีพระโอรสก่อนผนวช 1 องค์ คือ พระสัมพันธวงศ์เธอ พระองค์เจ้าชายนิต
พระสัมพันธวงศ์เธอ พระองค์เจ้าจงกล

พระสัมพันธวงศ์เธอ พระองค์เจ้าจงกล (พ.ศ. 2328 — พ.ศ. 2385) พระนามเดิม หม่อมเจ้าจงกล เป็นพระธิดาพระองค์เล็กในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่
พระประวัติ.
พระสัมพันธวงศ์เธอ พระองค์เจ้าจงกล ประสูติเมื่อปี พ.ศ. 2328 เป็นพระธิดาพระองค์เล็กในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่ เดิมมีพระนามว่า "หม่อมเจ้าจงกล" ต่อมาในปี พ.ศ. 2329 ทรงได้รับโปรดเกล้าฯ เลื่อนเป็น "พระเจ้าหลานเธอ พระองค์เจ้าจงกล"
พระสัมพันธวงศ์เธอ พระองค์เจ้าจงกล มีพระโสทรภราดา และพระโสทรภคินี 5 พระองค์ คือ
เมื่อแรกประสูติพระองค์เจ้าจงกล ได้แม่ช้อย มารดาของสุนทรภู่ เป็นพระนม จึงทรงสนิทสนมกับสุนทรภู่มาตั้งแต่ทรงพระเยาว์ สุนทรภู่มีบุตรกับนางจันหนึ่งคน ชื่อหนูพัด แต่ชีวิตครอบครัวก็ยังไม่ราบรื่นนัก ในที่สุดนางจันก็ร้างราไป พระองค์เจ้าจงกลได้รับอุปการะหนูพัดไว้
ภายหลังจากสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ทิวงคต พระองค์เจ้าจงกล ทรงสร้างมณฑปพระพุทธบาทจำลองขึ้นในวัดอมรินทรารามวรวิหาร ประดับด้วยกระเบื้องและถ้วยชามเขียนสีของจีน เพื่อเป็นพระราชกุศลอุทิศถวายพระบิดา
พระสัมพันธวงศ์เธอ พระองค์เจ้าจงกล สิ้นพระชนม์ในสมัยรัชกาลที่ 3 เมื่อปี พ.ศ. 2385 สิริพระชันษา 57 ปี พระราชทานเพลิงพระศพ ณ พระเมรุวัดอมรินทราราม เมื่อวันพฤหัสบดีที่ 26 พฤษภาคม พ.ศ. 2385
โรงเรียนดอยสะเก็ดวิทยาคม

โรงเรียนดอยสะเก็ดวิทยาคม  เป็นโรงเรียนมัธยมศึกษาประจำอำเภอดอยสะเก็ด เปิดทำการสอน ครั้งแรก เมื่อวันที่ 17 พฤษภาคม 2516 ปัจจุบัน จัดระบบการเรียนการสอน ตั้งแต่ระดับมัธยมศึกษาปีที่ 1- 6 มีนักเรียนทั้งหมด 91 คน ครู-อาจารย์ 3 คน 
ประวัติ.
การบริหารโรงเรียนได้เปลี่ยนแปลงและพัฒนาเป็นลำดับดังนี้
ตลอดเวลาที่ผ่านมาโรงเรียนได้มีการพัฒนา และปรับปรุงด้านอาคารสถานที่ ด้านบุคลากร และพัฒนาการเรียนการสอน จนกระทั่งโรงเรียนได้รับอนุมัติให้ขยายห้องเรียนถึงระดับมัธยมศึกษาตอนปลาย (ม. 4) จำนวน 2 ห้องเรียนเป็นแบบสหศึกษา มีนักเรียนจำนวน 90 คนโรงเรียนได้มีการพัฒนาปรับปรุงมากขึ้นตามลำดับ จนกระทั่งปี 2530 ได้รับการปรับปรุงขยายตำแหน่งผู้บริหารเป็นผู้อำนวยการโรงเรียน โดยมีนายอำพล บุญอยู่ รักษาการในตำแหน่งผู้อำนวยการเป็นคนแรก และได้มีการพัฒนาปรับปรุงโรงเรียนอย่างต่อเนื่องจนเป็นที่ยอมรับของชุมชนจากการพัฒนาดังกล่าวส่งผลให้โรงเรียน
โรงเรียนดอยสะเก็ดวิทยาคมได้รับรางวัลโรงเรียนรางวัลพระราชทานปีพุทธศักราช 2547, 2552 และ 2556 และในปีพุทธศักราช 2548 ได้เป็นโรงเรียนในฝันสมบูรณ์แบบ ต่อมาในปีการศึกษา 2553 ได้รับคัดเลือกให้เป็นศูนย์อาเซียนศึกษา และปีพุทธศักราช 2556 ได้เข้าร่วมโครงการ ต้นแบบโรงเรียนสุจริต
พระสัมพันธวงศ์เธอ พระองค์เจ้ากระจับ

พระสัมพันธวงศ์เธอ พระองค์เจ้ากระจับ (พ.ศ. 2315 — พ.ศ. 2395) เป็นพระธิดาพระองค์ใหญ่ในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่
พระประวัติ.
พระสัมพันธวงศ์เธอ พระองค์เจ้ากระจับ ประสูติเมื่อปี พ.ศ. 2315 เป็นพระธิดาพระองค์ใหญ่ในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับเจ้าครอกทองอยู่ เดิมมีพระนามว่า "หม่อมเจ้ากระจับ" ต่อมาใน พ.ศ. 2329 ทรงได้รับโปรดเกล้าฯ เลื่อนเป็น "พระเจ้าหลานเธอ พระองค์เจ้ากระจับ"
พระสัมพันธวงศ์เธอ พระองค์เจ้ากระจับ มีพระโสทรภราดา และพระโสทรภคินี 5 พระองค์ คือ
ภายหลังจากสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ทิวงคต พระองค์เจ้ากระจับ ทรงสร้างพระพุทธฉายจำลองขึ้นในวัดอมรินทรารามวรวิหาร มีลักษณะเป็นภูเขามีความสูง 3 วา 2 ศอก กว้างโดยรอบ 19 วา เพื่อเป็นพระราชกุศลอุทิศถวายพระบิดา
หลังกรมพระราชวังบวรสถานพิมุขทิวงคต พระราชวังหลังแบ่งเป็น 4 วัง วังเดิม อันเป็นพระราชมณเฑียรของกรมพระราชวังบวรสถานพิมุขนั้น พระชายาทองอยู่ประทับปกครองเชื้อวงศ์ของกรมพระราชวังหลังอยู่กับพระองค์เจ้ากระจับ และพระองค์เจ้าจงกล เมื่อพระชายาทองอยู่สิ้นพระชนม์ พระองค์เจ้ากระจับทรงปกครองเจ้านายวังหลังมาจนถึงสมัยรัชกาลที่ 4 ครั้งเมื่อพระองค์เจ้ากระจับสิ้นพระชนม์ เชื้อสายเจ้านายวังหลังไม่มีความสามารถรักษาพระราชวังบวรสถานพิมุขไว้ได้จึงได้ปล่อยให้รกร้างผุพังไป
พระสัมพันธวงศ์เธอ พระองค์เจ้ากระจับ สิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว เมื่อปี พ.ศ. 2395 สิริพระชันษา 80 ปี พระราชทานเพลิงพระศพ ณ พระเมรุวัดอมรินทราราม
ไรชส์เกาวาร์เทอลันท์

ไรชส์เกาวาร์เทอลันท์  เรียกอีกชื่อว่า "ไรชส์เกาโพเซิน" หรือ วาร์เทอเกา เป็นเขตการปกครองของนาซีเยอรมนีคือ ไรชส์เกา จากส่วนหนึ่งของดินแดนโปแลนด์ที่ถูกผนวกในปี ค.ศ. 1939 ระหว่างสงครามโลกครั้งที่สอง ประกอบด้วยบริเวณเกรตเตอร์โปแลนด์และพื้นที่บริเวณใกล้เคียง ส่วนของวอร์เทอเกาตรงกับชื่อปรัสเซียก่อนสนธิสัญญาแวร์ซาย จังหวัดโพเซิน (Posen) ชื่อแรกที่ได้มาจากเมืองหลวง โพเซิน (พอซนาน) และต่อมาจากแม่น้ำใหญ่ วาร์เทอ (วาร์ทา)
ในช่วงการแบ่งโปแลนด์ครั้งที่สามจากปี ค.ศ. 1795 พื้นที่ถูกผนวกโดยราชอาณาจักรปรัสเซียจนกระทั่งปรัสเซียใต้ ปี ค.ศ. 1807 จากปี ค.ศ. 1815–1849 ดินแดนได้กลายเป็นรัฐปกครองอิสระคือดัชชีโพเซิน (Grand Duchy of Posen) ซึ่งเป็นจังหวัดโพเซิน จนกระทั่งประเทศโปแลนด์ได้ถูกก่อตั้งขึ้นในปี ค.ศ. 1918–1919 ช่วงหลังสงครามโลกครั้งที่หนึ่ง พื้นที่ปัจจุบันคือจังหวัดวีแยลกอปอลสกา
กระทรวงคมนาคมสหรัฐ

กระทรวงคมนาคมสหรัฐ (อักษรย่อ: USDOT หรือ DOT) เป็นกระทรวงบริหารกลางของรัฐบาลสหรัฐที่เกี่ยวข้องกับการขนส่ง ก่อตั้งขึ้นโดยรัฐสภาสหรัฐในวันที่ 15 ตุลาคม ค.ศ. 1966 และเริ่มดำเนินการเมื่อวันที่ 1 เมษายน ค.ศ. 1967 
แผนยุทธศาสตร์ของกระทรวงในปีงบประมาณ 2022–2026 ระบุว่าภารกิจของกระทรวงคือ "การมอบการขนส่งคมนาคมอันดับต้นของโลกให้ประชาชนชาวอเมริกันและเศรษฐกิจของอเมริกาผ่านการเคลื่อนย้ายคนและสินค้าที่ปลอดภัย มีประสิทธิภาพ ยั่งยืน และชอบธรรม"
ไรชส์เกา

ไรชส์เกา  เป็นเขตปกครองย่อยๆที่ถูกสร้างขึ้นในหลายพื้นที่ที่ถูกผนวกโดยนาซีเยอรมนีระหว่างปี 1939-1945.
รายชื่อไรชส์เกา.
ไรชส์เกาในออสเตรียในปี ค.ศ. 1938
อินฟันตามาร์การีตา ดัชเชสแห่งโซเรีย

อินฟันตามาร์การีตา ดัชเชสแห่งโซเรีย  พระธิดาพระองค์ที่ 3 ในอินฟันเตฆวน เคานต์แห่งบาร์เซโลนา กับ เจ้าหญิงมารีอา เด ลาส เมร์เซเดสแห่งบูร์บง-ซิซิลีทั้งสอง เป็นพระขนิษฐาในสมเด็จพระราชาธิบดีควน การ์โลสที่ 1 แห่งสเปน และ อินฟันตาปีลาร์ ดัชเชสแห่งบาดาโคซ เป็นพระปิตุลาในสมเด็จพระราชาธิบดีเฟลีเปที่ 6 แห่งสเปน อินฟันตากริสตีนาแห่งสเปน อินฟันตาเอเลนา ดัชเชสแห่งลูโก พระองค์มีพระอิสริยยศเมื่อแรกประสูติว่า อินฟันตาแห่งสเปน ภายหลังทรงเสกสมรสกับ คาลอส ซูริตา ดยุกแห่งโซเรีย พระองค์จึงดำรงพระอิสริยยศเป็น ดัชเชสแห่งโซเรีย ดังพระสวามี มีพระบุตร 2 คน
อินฟันตามาร์การีตา ดัชเชสแห่งโซเรีย ทรงพิการทางสายพระเนตร สูญเสียการมองเห็นตั้งแต่แรกประสูติ ซึ่งต้องมีคนคอยประคองและนำเสด็จพระองค์ตลอดพระชนม์ชีพ
เจ้าหญิงอาน ดัชเชสแห่งกาลาเบรีย

เจ้าหญิงอาน ดัชเชสม่ายแห่งคาลาเบรีย  (เดิม:เจ้าหญิงอานแห่งออร์เลล็อง) เป็นพระธิดาใน เจ้าชายอ็องรี เคานต์แห่งปารีส (2451-2542)และ เจ้าหญิงอิซาเบลลาแห่งออเลล็อง-บราแกนซา ต่อมาเสกสมรสกับ อินฟันเตคาลอส ดยุกแห่งกาลาเบรีย มีพระบุตร 5 พระองค์ ต่อมาพระสวามีสิ้นพระชนม์ จึงดำรงพระอิสริยยศที่ เจ้าหญิงดัชเชสแห่งกาลาเบรีย และพระโอรสสืบพระอิสริยยศเป็นดยุกแห่งกาลาเบรีย พระองค์จึงได้รับการสถาปนาที่ เจ้าหญิงอาน ดัชเชสม่ายแห่งกาลาเบรีย
The Unicorn สตาร์ทอัพพันล้าน

The Unicorn สตาร์ทอัพ พันล้าน เป็นรายการเกมโชว์ที่ต่อยอดความสำเร็จจาก SME ตีแตก ที่ช่วยสร้างแรงบันดาลใจและปลุกกระแสการนำเทคโนโลยีมาใช้ทั้งในชีวิตส่วนตัว และธุรกิจ เพื่อชิงความเป็นสุดยอดเทคสตาร์ทอัพ พิชิตเงินรางวัล 1 ล้านบาท ที่ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทุกวันศุกร์ เวลา 21:00 น. - 22:00 น. โดยเริ่มออกอากาศครั้งแรกเมื่อวันศุกร์ที่ 2 มิถุนายน พ.ศ. 2560 และออกอากาศเป็นเทปสุดท้ายในวันที่ 25 สิงหาคม พ.ศ. 2560 เป็นระยะเวลาทั้งหมด 2 เดือน ทางช่องเวิร์คพอยท์ ดำเนินรายการโดย เกตุเสพย์สวัสดิ์ ปาลกะวงศ์ ณ อยุธยา
กติกา.
ให้เจ้าของแอปพลิเคชันมานำเสนอจุดเด่นของแอปพลิเคชันภายในเวลา 3 นาทีที่ทางรายการได้กำหนดไว้ และตอบคำถามจากผู้ชมรายการรวมไปถึงคณะกรรมการ ซึ่งผู้ชมรายการต้องเลือกว่าจะดาวน์โหลดหรือไม่ดาวน์โหลดแอปพลิเคชันที่มานำเสนอในแต่ละสัปดาห์ จากนั้นเจ้าของแอปพลิเคชันจะมีเวลา 2 นาทีในการแนะนำวิธีการใช้แอปพลิเคชัน และผู้ใช้ทุกคนจะทดลองใช้และตัดสินใจว่าจะลบหรือจะเก็บแอปพลิเคชันนั้นไว้ ก่อนที่จะเป็นหน้าที่ของคณะกรรมการที่จะให้คะแนนต่อไป โดยในทุกสัปดาห์จะมีการรวบรวมคะแนนของแต่ละแอปพลิเคชัน เพื่อการคัดเลือก 3 แอปพลิเคชันที่ได้คะแนนสูงสุดเข้าชิงในรอบสุดท้ายต่อไป
โดยหลักการคิดคะแนนในแต่ละสัปดาห์นั้น จะแบ่งออกเป็น
รวมทั้งสิ้น 120 คะแนน
รายนามดารารับเชิญ.
สุดยอดสตาร์ทอัพไทยแห่งปี 2017 วันที่ 25 สิงหาคม 2560
 #เปลี่ยนทาง สีทอง หมายถึง ผู้ชนะและเป็น The Winner ของรายการ The Unicorn สตาร์ทอัพ พันล้าน
 #เปลี่ยนทาง สีเงิน หมายถึง รองชนะเลิศอันดับ 1-2
เกาไลเทอร์

เกาไลเทอร์  คือตำแหน่งผู้อำนวยการส่วนภูมิภาคของพรรคนาซี เริ่มมีการแต่งตั้งครั้งแรกใน ค.ศ. 1925 ต่อมาเมื่อพรรคนาซีเรืองอำนาจใน ค.ศ. 1933 ตำแหน่งนี้ก็กลายเป็นตำแหน่งผู้ว่าราชการจังหวัด ซึ่งเรียกในภาษาเยอรมันว่า "เกา" (Gau) หลังจากที่รัฐบาลฮิตเลอร์ยุบการปกครองระดับรัฐท้องถิ่นเป็นการปกครองส่วนภูมิภาคซึ่งขึ้นตรงต่อรัฐบาลที่กรุงเบอร์ลิน
เกาไลเทอร์เป็นตำแหน่งเจ้าพนักงานฝ่ายปกครองที่มีความอาวุโสลำดับสองในพรรคนาซี มีความอาวุโสเป็นรองจากตำแหน่งไรชส์ไลเทอร์ (ผู้ว่าการไรช์ เทียบเท่าอธิบดีกรมการปกครอง) ซึ่งตลอดช่วงสงครามโลกครั้งที่สอง ตำแหน่งเกาไลเทอร์ได้รับการแต่งตั้งโดยตรงจากฮิตเลอร์เท่านั้น
ฟุตบอลทีมชาติฟินแลนด์

ฟุตบอลทีมชาติฟินแลนด์  เป็นตัวแทนของประเทศฟินแลนด์ในการแข่งขันฟุตบอลระดับนานาชาติเช่น ฟุตบอลโลก และ ฟุตบอลชิงแชมป์แห่งชาติยุโรป และอยู่ภายใต้การดูแลของสมาคมฟุตบอลแห่งฟินแลนด์
ทีมชาติฟินแลนด์ ไม่เคยปรากฏในรายการทัวร์นาเมนต์ใด ๆ มาก่อน จนกระทั่งได้ผ่านรอบคัดเลือกเข้าไปเล่นในรอบสุดท้ายของฟุตบอลชิงแชมป์แห่งชาติยุโรป 2020 นับเป็นครั้งแรกที่ฟินแลนด์จะได้เข้าร่วมแข่งขันในฟุตบอลชิงแชมป์แห่งชาติยุโรป
จักรพรรดินีเถื่อ เทียน

จักรพรรดินีเถื่อ เทียน (จื๋อโนม: ; 19 มกราคม ค.ศ. 1762 – 22 กุมภาพันธ์ ค.ศ. 1814) มีพระนามาภิไธยเดิมว่า ต๊ง ฟุก ถิ ลาน  เป็นจักรพรรดินีในจักรพรรดิซา ล็อง หรือองเชียงสือ  และเป็นพระราชชนนีของมกุฎราชกุมารอัญเส่ว 
พระราชประวัติ.
จักรพรรดินีเถื่อ เทียนพระราชสมภพเมื่อวันที่ 19 มกราคม ค.ศ. 1762 เป็นธิดาของต๊ง ฟุก ควง  ขุนนางประจำราชวงศ์เหงียน กับพระมารดาไม่ปรากฏนามจากสกุลเล 
พระองค์อภิเษกสมรสกับเหงียน ฟุก อั๊ญ  ที่ต่อมาได้ครองราชย์เป็นจักรพรรดิซา ล็อง (หรือในพงศาวดารไทยเรียกว่าองเชียงสือ) ขณะมีพระชนมายุ 18 พรรษา มีพระราชโอรสด้วยกันสองพระองค์คือเหงียน ฟุก เคียว  และเหงียน ฟุก กั๋ญ  ภายหลังพระราชบุตรพระองค์เล็กนี้ดำรงพระอิสริยยศเป็นมกุฎราชกุมารอัญเส่ว 
จักรพรรดินีเถื่อ เทียนสวรรคตเมื่อวันที่ 22 กุมภาพันธ์ ค.ศ. 1814 พระศพถูกฝัง ณ สุสานหลวงเทียนเถาะ  โดยราชสำนักเวียดนามได้ส่งพระราชสาส์นแจ้งว่าพระมเหสีสวรรคต เอกสารไทยเรียกว่าหว้างท้ายเห้า (ตรงกับคำเวียดนาม , "พระพันปี") จักรพรรดิซา ล็องทรงตรมพระทัยนัก ทรงนุ่งขาวห่มขาวเฝ้าพระศพ แล้วเว้นการทอดพระเนตรการฟ้อนระบำขับเพลงเป็นเวลาสามปี ราวสามถึงสี่ปีต่อมาจึงมีพระราชสาส์นแจ้งมาอีกว่าพระราชพิธีฝังพระศพพระมเหสีเสร็จสิ้นแล้ว
ชูงู

ชูงู  พระอิสริยยศในอดีตสำหรับจักรพรรดินีแห่งญี่ปุ่นซึ่งปรากฏครั้งแรกอย่างเป็นทางการในรัชสมัย จักรพรรดิอิจิโจ เมื่อ พ.ศ. 1542 โดยตำแหน่งนี้เทียบเท่ากับตำแหน่ง โคโง หรือตำแหน่งจักรพรรดินีซึ่งมีอยู่ก่อนแล้วทำให้หลังจากนั้นจึงมีตำแหน่งจักรพรรดินีพร้อมกันถึง 2 ตำแหน่งคือ โคโง (皇后) หรือจักรพรรดินีลำดับที่ 1 และ ชูงู หรือจักรพรรดินีลำดับที่ 2 แต่ในปัจจุบันตำแหน่งชูงูถูกยกเลิกไปแล้วทำให้เหลือเพียงตำแหน่งโคโงเพียงตำแหน่งเดียว
เนียวโง

เนียวโง  เป็นตำแหน่งในราชสำนักญี่ปุ่นโบราณ เป็นยศสำหรับสนมเอกในจักรพรรดิ คัดเลือกมาจากบุตรีของขุนนางตระกูลใหญ่ซึ่งส่วนมากมาจากตระกูลฟุจิวะระ ถือเป็นตำแหน่งพระภรรยา (后妃) ที่มีศักดิ์เป็นลำดับสามในราชสำนัก รองจากโคโง (พระอัครมเหสี) และชูงู (พระมเหสี) อย่างไรก็ตาม ตำแหน่งเนียวโงเป็นยังถือว่าไม่ใช่ชนชั้นเจ้า
ตำแหน่งเนียวโงเริ่มเสื่อมความสำคัญและ เลิกใช้อย่างเป็นทางการในช่วงปลายยุคเอโดะ ซึ่งเป็นช่วงที่ระบบราชสำนักญี่ปุ่นเปลี่ยนแปลงอย่างมาก โดยเฉพาะหลังการฟื้นฟูเมจิในปี 1868 จักรพรรดิเริ่มมีอำนาจจริงในฐานะประมุขของประเทศ และราชสำนักมีการปรับระบบใหม่ให้สอดคล้องกับระบบรัฐชาติแบบตะวันตก ระบบภรรยาหลายคนถูกยกเลิกไปโดยพฤตินัย
ลำดับการสืบราชสันตติวงศ์ญี่ปุ่น

ลำดับการสืบราชสันตติวงศ์ญี่ปุ่น  ในปัจจุบันอ้างอิงจาก กฎราชวงศ์ ฉบับ พ.ศ. 2490 ซึ่งกำหนดให้เฉพาะเจ้าชายเท่านั้นที่มีสิทธิ์สืบราชบัลลังก์ดอกเบญจมาศได้
ลำดับการสืบราชสันตติวงศ์ในปัจจุบัน.
นี่คือรายพระนามของผู้มีสิทธิ์ในการสืบราชบัลลังก์ดอกเบญจมาศในปัจจุบัน
<templatestyles src="Tree list/styles.css" />
สโมสรฟุตบอลแมนเชสเตอร์ซิตีในฤดูกาล 2017–18

ฤดูกาล 2017–18 เป็นฤดูกาลที่ 116 ของ สโมสรฟุตบอลแมนเชสเตอร์ซิตี แต่เป็นฤดูกาลที่ 89 ในฟุตบอลอังกฤษและเป็นฤดูกาลที่ 21 ใน พรีเมียร์ลีก นับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม. เช่นเดียวกับ พรีเมียร์ลีก สโมสรจะได้เข้าร่วมใน เอฟเอคัพ, อีเอฟแอลคัพ และ ยูฟ่าแชมเปียนส์ลีก, หลังเป็นฤดูกาลที่ 7 ติดต่อกันของพวกเขาได้เข้าร่วมในการแข่งขัน.
ฤดูกาลเริ่มต้นระหว่างวันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018.
การแข่งขัน.
ปรี-ซีซั่น.
เมื่อวันที่ 16 พฤษภาคม พ.ศ. 2560, แมนเชสเตอร์ซิตีได้ประกาศว่าพวกเขาจะเผชิญหน้ากับ แมนเชสเตอร์ยูไนเต็ด เป็นส่วนหนึ่งของ อินเตอร์เนชันแนลแชมเปียนส์คัพ ฤดูกาล 2017 แมตช์ที่พบกับ ทอตนัมฮอตสเปอร์ และ เรอัลมาดริด ได้รับการยืนยัน.
พรีเมียร์ลีก.
แมตช์.
เมื่อวันที่ 14 มิถุนายน ค.ศ. 2017, โปรแกรมการแข่งขันพรีเมียร์ลีกของแมนเชสเตอร์ซิตีได้ประกาศออกมาเป็นที่เรียบร้อยแล้ว.
เอฟเอคัพ.
แมนเชสเตอร์ซิตี เข้าสู่การแข่งขันในรอบสาม และได้ถูกจับสลากเล่นในบ้านพบกับ เบิร์นลีย์
อีเอฟแอลคัพ.
แมนเชสเตอร์ซิตีเข้าสู่การแข่งขันในรอบสามและได้จับสลากออกไปเยือน เวสต์บรอมมิช อัลเบียน. ได้เล่นในบ้านพบกับ วุลเวอร์แฮมป์ตัน วอนเดอเรอส์ เป็นการยืนยันสำหรับรอบสี่. สโมสรถูกส่งโดยออกไปเยือน เลสเตอร์ซิตี ในรอบก่อนรองชนะเลิศ.
ยูฟ่าแชมเปียนส์ลีก.
เมื่อวันที่ 24 สิงหาคม ค.ศ. 2017, แมนเชสเตอร์ซิตีจับสลากอยู่ในกลุ่ม เอฟ ร่วมกับ ชัคตาร์ดอแนตสก์, นาโปลี และ ไฟเยอโนร์ด.
รอบแบ่งกลุ่ม.
<templatestyles src="Reflist/styles.css" />
"ปรับปรุงข้อมูลล่าสุด 13 พฤษภาคม ค.ศ. 2018"
"ปรับปรุงข้อมูลล่าสุด 13 พฤษภาคม ค.ศ. 2018"
การซื้อขายผู้เล่นและการยืมตัว.
ย้ายเข้า.
<templatestyles src="Col-begin/styles.css"/>
ย้ายออก.
<templatestyles src="Col-begin/styles.css"/>
การยืมตัว ออก.
<templatestyles src="Col-begin/styles.css"/>
ภาพรวมการซื้อ-ขายผู้เล่น.
<templatestyles src="Col-begin/styles.css"/>
พระพรหมวชิรมุนี (เชิด จิตฺตคุตฺโต)

พระพรหมวชิรมุนี นามเดิม เชิด ฤกษ์ภาชนี ฉายา จิตฺตคุตฺโต เป็นพระราชาคณะเจ้าคณะรองชั้นหิรัญบัฏ,เจ้าอาวาสวัดสุทัศนเทพวรารามราชวรมหาวิหาร ,กรรมการมหาเถรสมาคม,ที่ปรึกษาเจ้าคณะภาค 4,ที่ปรึกษาแม่กองธรรมสนามหลวง ,รองหัวหน้าพระธรรมทูตสายที่ 3,ประธานกรรมการบริหารมูลนิธิอัฏฐมราชานุสรณ์ ในพระบรมราชูปถัมภ์
ประวัติ.
พระพรหมวชิรมุนี มีนามเดิมว่า เชิด นามสกุล ฤกษ์ภาชนี เกิดเมื่อวันอังคารที่ 17 กุมภาพันธ์ พ.ศ. 2484 ขึ้น 3 ค่ำ เดือน 4 ปีมะเส็ง ตำบลรางจระเข้ อำเภอเสนา จังหวัดพระนครศรีอยุธยา ครอบครัวประกอบอาชีพค้าขาย
เรียนจบชั้นประถมปีที่ 4 จากโรงเรียนวัดรางจระเข้ เมื่อปีพ.ศ. 2497 ต่อมาเมื่ออายุได้ 13 ปี จึงได้บรรพชา เป็นสามเณรเมื่อวันเสาร์ที่ 7 ก.ค. 2497 ณ วัดรางจระเข้ ตำบลบ้านโพธิ์ อำเภอเสนา จังหวัดพระนครศรีอยุธยา โดยมีพระครูปริยัติคุณูปการ (วาสน์ ธมฺมโชโต) เจ้าอาวาสวัดบ้านแพน เจ้าคณะตำบลบ้านแพน เป็นพระอุปัชฌาย์
เรียนพระปริยัติธรรมกับหลวงลุงโก๋ ปีพ.ศ. 2498 สอบได้นักธรรมชั้นตรี ก่อนย้ายไปจำพรรษาอยู่ที่วัดบางกระทิง และสอบได้นักธรรมชั้นโท
จากนั้นมาอยู่กับพระสุเมธมุนี (มังกร กัสสโป) อดีตเจ้าอาวาสวัดบางหลวง จังหวัดปทุมธานี สอบได้เปรียญธรรม 4 ประโยค
ครั้นอายุครบ 21 ปี เข้าพิธีอุปสมบท เป็นพระภิกษุ ณ พัทธสีมาอุโบสถวัดรางจระเข้ โดยมีพระครูพิศิษฐ์สังฆการ (สมบูรณ์ อิสิญาโณ) เจ้าอาวาสวัดบางกระทิง เป็นพระอุปัชฌาย์, พระสุเมธมุนี (มังกร กสฺสโป) เจ้าอาวาสวัดบางหลวง เป็นพระกรรมวาจาจารย์ และพระอธิการกุหลาบ ธมฺมสุทฺโธ เจ้าอาวาสวัดรางจระเข้ เป็นพระอนุสาวนาจารย์ ได้รับฉายานามว่า จิตตฺคุตฺโต แล้วกลับไปจำพรรษาที่วัดบางหลวง ศึกษาพระปริยัติธรรมจนสอบได้เปรียญธรรม 7 ประโยค เป็นครูสอนบาลีในสำนักวัดบางหลวง จังหวัดปทุมธานี ต่อมาศึกษาต่อที่วัดสามพระยา กรุงเทพมหานคร จนสำเร็จการศึกษาเปรียญธรรม 9 ประโยค ในนามสำนักเรียนวัดสุทัศนเทพวราราม กรุงเทพมหานคร นับเป็นเปรียญธรรม 9 ประโยค รูปที่ 5 ของวัดสุทัศนเทพวราราม 
ต่อมาได้สนองงานสมเด็จพระพุฒาจารย์ (เสงี่ยม จนฺทสิริ) และสมเด็จพระพุทธโฆษาจารย์ (วีระ ภทฺทจารี) วัดสุทัศนเทพวราราม ตั้งแต่ปีพ.ศ. 2511-2559 โดยเป็นเลขานุการเจ้าคณะภาค เลขานุการวัดสุทัศนเทพวราราม เป็นผู้ช่วยเจ้าอาวาสวัดสุทัศนเทพวราราม เป็นพระอุปัชฌาย์ เป็นรองหัวหน้าพระธรรมทูต สายที่ 3 ปี 2559 ได้รับแต่งตั้งเป็นเจ้าอาวาส วัดสุทัศนเทพวราราม
กระทรวงการทหารผ่านศึกสหรัฐ

กระทรวงการทหารผ่านศึกสหรัฐ (อักษรย่อ:VA หรือ DVA) เป็นหน่วยงานการบริหารของรัฐบาลกลางสหรัฐ มีหน้าที่รับผิดชอบเรื่องดูแลทหารผ่านศึกในสหรัฐ 
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
แผนอุบาทว์เหนือเมฆ

แผนอุบาทว์เหนือเมฆ  เป็นนวนิยายแนวระทึกขวัญการเมืองและระทึกขวัญกฎหมาย ประพันธ์โดยเออร์วิง วอลลิซ ตีพิมพ์ในปี ค.ศ. 1976 วางจำหน่ายโดยสำนักพิมพ์ไซมันแอนด์ชูสเตอร์ โดยนวนิยายเล่าเรื่องราวสมมุติเกี่ยวกับความพยายามของผู้อำนวยการสำนักงานสอบสวนกลางเพื่อละเมิดบัญญัติว่าด้วยสิทธิพื้นฐานของพลเมืองและควบคุมสหรัฐ